શીર્ષક: બ્લૉગ : 'સ્ત્રી જબરદસ્તી નથી કરતી, જબરદસ્તી પુરુષ કરે છે'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ના, સ્ત્રી કોઈની સાથે જબરદસ્તી નથી કરતી. જબરદસ્તી પુરુષો કરે છે. સ્ત્રી પહેલાં પૂછે છે - હૅલો મિસ્ટર...

આ સાંભળીને દિલ્હીના ચાણક્યપુરી પીવીઆર થિયેટરમાં લોકો જોરજોરથી હસે છે.

આ હૉરર-કૉમેડી ફિલ્મ ‘સ્ત્રી’નો ડાયલૉગ છે.

કહાણી એ સ્ત્રીની છે જે સેક્સ વર્કર (સમાજ જેને વેશ્યા કહે છે) હતી અને તેને કોઈની સાથે પ્રેમ થઈ ગયો હતો.

વાત લગ્ન સુધી પહોંચી ગઈ, પણ લગ્ન ન થયું કારણકે શહેરના લોકોથી આ સહન ના થયું.

એક સેક્સ વર્કર કોઈને પ્રેમ કરે છે, લગ્ન કરીને પોતાનું ઘર કરવા માગે છે. જો તે લગ્ન કરી લેશે તો બીજા પુરુષોની ઇચ્છા કોણ પૂરી કરશે?

સ્ત્રીની સુહાગરાત

પરિણામસ્વરૂપે સ્ત્રી અને તેમના પ્રેમીની હત્યા કરી દેવાઈ. હવે એ સ્ત્રી પોતાના પ્રેમીને પાછો મેળવવા માગે છે.  સુહાગરાત મનાવવાની પ્રબળ ઇચ્છા ધરાવે છે. પણ સ્ત્રી તો વેશ્યા હતી ને?

એક સેક્સ વર્કરના મનમાં સુહાગરાતની આટલી તૃષ્ણા કેમ છે? તે તો રોજ કેટલાય પુરુષો સાથે સૂતી હશે.

તમે આ વાંચ્યું કે નહીં?

ફિલ્મ જોતી વખતે મન આ પ્રશ્નોમાં ગરકાવ થાય છે. સેક્સ વર્કર હતી, કોણ જાણે રોજ કેટલા પુરુષો તેની સાથે સૂતા હશે.

પુરુષો તેમની સાથે સૂતા હતા કે તે પુરુષો સાથે સૂતી હતી કે  ? શું કોઈ રાત તેમના માટે સુહાગરાત જેવી રહી હશે? કે તેમની સાથે બળાત્કાર થયો હશે?

હવે સ્ત્રી પોતાના ખોવાયેલા પ્રેમીને શોધી રહી છે, પોતાની સુહાગરાતની રાહ જોઈ રહી છે.

તેની પાસે બધાનો આધાર નંબર છે!

હવે તે શહેરના પુરુષોને નામથી બૂમ પાડીને બોલાવે છે અને જે તેની તરફ ફરીને જોવે તે પુરુષને એ સ્ત્રી ઉપાડી જાય છે.

સ્ત્રીને બધાનું નામ અને સરનામું ખબર છે, કારણકે તેમની પાસે બધાનો આધાર નંબર છે. હા, એ જ આધાર જે 13 ફૂટ ઊંચી અને પાંચ ફૂટ પહોળી દીવાલ પાછળ સુરક્ષિત છે. પણ હૅકરોએ ટ્રાઈવાળા શર્માજીની માહિતી નહોતી છોડી તો આ તો સ્ત્રી છે! પુરુષોની માહિતી કેમ ન કાઢે?

પુરુષોને ઉપાડી જાય છે પણ તેમના કપડાં ત્યાં જ છોડી દે છે.

મર્દને દર્દ થઈ રહ્યું છે

ત્યાં રહી ગયેલાં પુરુષોનાં કપડાં શહેરમાં ભય ફેલાવે છે. મર્દોને હવે દર્દ થઈ રહ્યું છે. મર્દ ઘરોમાં બંધ છે અને સ્ત્રીઓ બહાર જઈ રહી છે. 

પુરુષો સ્ત્રીઓને જલદી ઘરે પરત આવવા કહે છે કારણકે તેમને ડર છે. તેમને સ્ત્રીનો ડર છે.

હવે માતાઓ પોતાના પુત્રોને જલદી પરત આવવા અને રાત્રે બહાર ન ફરવાની સલાહ આપે છે. બહેનો પોતાના ભાઈઓ સાથે બૉડીગાર્ડ બનીને સાથે જાય છે. પાર્ટી કરતા છોકરાઓને અંધારું વધતાં જ મમ્મીની...